b'\n_START_ARTICLE_\nPurnuvuori\n_START_PARAGRAPH_\nPurnuvuori on nykyisin Hiihtokeskus Purnuna tunnetun hiihtokeskuksen entinen nimi. Nimest\xc3\xa4 luovuttiin vuonna 2004, jolloin Purnunrinteet Oy siirsi toimintansa Juupajoelle, ja paikalla aloitti uusi yhti\xc3\xb6 nimelt\xc3\xa4 Hiihtokeskus Purnu Oy. Purnunrinteet Oy jatkaa edelleenkin toimintaansa Juupajoella, hiihtokeskuksen nimi on Juupavaara._NEWLINE_Alun perin 1980-luvun lopulla aloittanut hiihtokeskus on kokenut kaksi konkurssia. Edellinen konkurssi tapahtui syyskuussa 2007, jolloin Matti Mustosen johdolla toiminut hissiyhti\xc3\xb6 Hiihtokeskus Purnu Oy ajautui konkurssiin enn\xc3\xa4tyksellisen huonolumisen talven seurauksena. Loppusyksyst\xc3\xa4 2007 l\xc3\xa4htien Hiihtokeskuksen taustalla on Vuorenkyl\xc3\xa4n Purnu Oy -niminen yritys, jonka omistajat ovat joukko Hartolalaisista yksityishenkil\xc3\xb6it\xc3\xa4. Vuorenkyl\xc3\xa4n Purnu Oy osti Hiihtokeskus Purnun konkurssipes\xc3\xa4n ja keskuksen markkinointinimen\xc3\xa4 jatkaa Hiihtokeskus Purnu. Uuden yrityksen johdossa on Toivo Vilkman, Matti Mustosen jatkaessa rinnep\xc3\xa4\xc3\xa4llikk\xc3\xb6n\xc3\xa4._NEWLINE_Hiihtokeskus Purnu on hiihto- ja laskettelukeskus Etel\xc3\xa4-Suomen l\xc3\xa4\xc3\xa4niss\xc3\xa4, Hartolan Vuorenkyl\xc3\xa4ss\xc3\xa4. Laskettelurinteit\xc3\xa4 on 5, hissej\xc3\xa4 1, korkeusero on 100 metri\xc3\xa4 ja pisin rinne 750 metri\xc3\xa4. Laskettelun lis\xc3\xa4ksi on mahdollisuus hiihtoon EU-tuella rakennetulla hiihtoladulla, josta 2km on valaistua.\n_START_SECTION_\nUudelleenavaus 2006 ja toiminta nykyhetkell\xc3\xa4\n_START_PARAGRAPH_\nPurnu avattiin j\xc3\xa4lleen 18. helmikuuta 2006. Edellisen kerran keskus oli auki "Purnuvuori" -nimell\xc3\xa4  kev\xc3\xa4\xc3\xa4ll\xc3\xa4 2004. Paikka oli t\xc3\xa4ll\xc3\xa4 v\xc3\xa4lill\xc3\xa4 kiinni edellisen yritt\xc3\xa4j\xc3\xa4n siirrytty\xc3\xa4 Juupaan, vieden mukanaan hiihtohissit ja p\xc3\xa4\xc3\xa4osan muusta kalustosta. Nykyinen omistaja Matti Mustonen osti Purnuvuoren hiihtokeskuksen rakennukset ja vuokrasi maat vuoden 2004 syksyll\xc3\xa4. Mustonen on hiihtokeskusyhti\xc3\xb6n entinen toimitusjohtaja 1990-luvun vaihteesta._NEWLINE_Hiihtokeskus Purnun avaamista viivytti rahoitusj\xc3\xa4rjestelyjen mutkistuminen. Hartolan kunnanvaltuusto my\xc3\xb6nsi Purnu-yhti\xc3\xb6lle kunnan omavelkaisen, enint\xc3\xa4\xc3\xa4n 105 tuhannen euron takauksen lokakuussa 2005. Kuitenkin valtuuston jo kev\xc3\xa4\xc3\xa4ll\xc3\xa4 ensimm\xc3\xa4isen kerran tekem\xc3\xa4st\xc3\xa4 takausp\xc3\xa4\xc3\xa4t\xc3\xb6ksest\xc3\xa4 valitti Hallinto-oikeuteen Hartolan kunnanvaltuuston j\xc3\xa4sen Heikki Leisti (vas). Kouvolan hallinto-oikeus hylk\xc3\xa4si kunnallisvalituksen. Rahoitusta saatiin my\xc3\xb6s H\xc3\xa4meen TE -keskukselta ja EU:n maaseudun kehitt\xc3\xa4misohjelmasta._NEWLINE_Nykyisell\xc3\xa4 hissiyhti\xc3\xb6ll\xc3\xa4 ei ole takauksia Hartolan kunnalta.'